NaiveNeuron/SloPal huggingface dataset:
Kadúc, Miroslav, poslanec NR SR (2014-11-08):
Ďakujem pekne za všetky faktické. Martin, ja som rád, že som to vôbec dokončil, pretože podľa toho, začínali sme, začiatok bol naplánovaný 18.30 a teraz už sa blížime k 27. hodine. Inak, pán predseda, to je aj dosť už nehygienické, si myslím, ale okej, tak ste sa rozhodli, valec valcuje. Pán poslanec Číž, ja som sa, čo sa týka práva, venoval iba naozaj veľmi skratkovite prvej časti, a to bola práve tá otázka parlamentarizmu, tej teórie štátu. Vy si naozaj myslíte, že pán premiér tu nemá byť? Že pán premiér sa nezodpovedá tomuto plénu? Pán premiér tu má sedieť a má sa obhajovať. To nerobí. Spravil to raz. Teraz osočuje ostatných poslancov, že pijú. Kde je tá kultúra, o ktorej sme sa bavili? Ja viem, že vy tú kultúru chcete. Ale toto, toto nemá nič s kultúrou spoločné. Absolútne nič. Takže je mi to, je mi to celkom ľúto, že ste zachytili z toho prejavu iba toto. A ja som podpísal návrh na vyslovenie nedôvery práve preto, lebo očakával som od pána premiéra, dával som mu naozaj šancu od začiatku. Ja som si myslel, že príde Fico 2 a bude to lepšie. Ale tých dôvodov sa naakumulovalo také množstvo, také množstvo, že MH Development Piešťany to je špička ľadovca. Len kvôli tomu je to tak uchopiteľné, lebo ľudia si vedia predstaviť tú sumu. Ľudia nevidia miliardy, ľudia vedia, koľko je treba robiť na to, aby si vôbec kúpili byt. Toto je ten zásadný problém. Tu bolo povedaných počas tých dvadsiatich, viac ako 20 hodín, zásadné argumenty, zásadné skutky, ktoré sa stali, ktoré nemôžte rozporovať. Pán Fico stratil moju dôveru, preto som podpísal ten návrh.
Ďuriš Nicholsonová, Lucia, podpredsedníčka NR SR (2016-10-21):
Ďakujeme pekne. Pán poslanec, pán spravodajca, vypočuli sme si teraz pozmeňujúce návrhy. Chcem sa opýtať, sú to celkom komplikované pozmeňujúce návrhy, či tam budeme, či tam bude aktuálna tá lehota 48 hodín do hlasovania. Tak, pán spravodajca? (Reakcia spravodajcu.) Od vás potrebujem stanovisko. (Reakcia spravodajcu.) Po rozprave sa vyjadríte, dobre, dobre. Faktická poznámka na vystúpenie pána poslanca Antala – pani poslankyňa Zemanová, nech sa páči.
Danko, Andrej, podpredseda NR SR (2024-01-18):
Poslanec Pročko.
Sulík, Richard, predseda NR SR (2011-05-18):
Pán poslanec Kažimír.
Krátky, Rastislav, poslanec NR SR (2023-12-13):
Ja chcem postihnúť dve veci. Prvá, že konsolidačný balíček je veľmi vážna vec a bolo by naozaj v najlepšom záujme krajiny, keby k tomu bežala odborná rozprava v čase, keď sa všetci môžeme sústrediť a vyberali by sme z toho balíčka, alebo sme k nemu pridali, alebo vypustili to najlepšie, čo je pre ľudí. Pretože však ktorý politik, ktorý je zvolený ako zástupca ľudí, by nechcel doručiť jednak nejaké možnože aj sociálne ďalšie opatrenia alebo zároveň možnože urobiť opatrenia, ktoré zlepšia rozpočtové reálie tak, aby sme mali udržateľné verejné financie, aby ten balíček bol po odbornej, ale aj po takej politickej stránke najlepšie nastavený. A tu chcem dať aj na zváženie predsedajúcemu, že či by teda predsa nezvážil prestávku, aby aj v záujme ministra a rozpravy o tomto balíčku sme mohli naozaj v čo najlepšej sviežosti diskutovať. To je prvá vec, ktorú chcem postihnúť. Myslím si, že to by bola poctivá debata o konsolidačnom balíčku. A druhá, že neviem si predstaviť, neviem si úprimne predstaviť, ktorý minister by chcel byť so svojím konsolidačným balíčkom spájaný s tým, že sa budú znižovať tresty pre ľudí, ktorí si ich zaslúžia. Ktorý minister by chcel byť so svojím konsolidačným balíčkom spájaný s tým, že sa ide rušiť špecializovaná inštitúcia, ktorá má stíhať ekonomickú trestnú činnosť, ktorú by, ešte ktorý minister financií by chcel sedieť dva dni v pléne s vedomím, že sa pripája a prilepuje k tomuto? K tomuto návrhu vlády, ktorý nemá obdobu v Európe, v normálnej demokracii. Neviem si úprimne predstaviť, pán Kamenický, že chcete byť súčasťou tohoto návrhu a chcete sa k tomu hlásiť, prilepiť a sedieť tu do rána. (Potlesk.)
Laurenčík, Milan, podpredseda NR SR (2020-12-03):
Pán poslanec Eduard Kočiš.
Paška, Pavol, predseda NR SR (2012-07-26):
Je všeobecný súhlas? Ďakujem, poďme ďalej, pán spravodajca.
Cmorej, Peter, poslanec NR SR (2021-02-05):
Pán Kotleba, tie dopadové plochy sú presne určené v tej STN norme, tam je napísané, že pokiaľ je ten dopad nižší ako 50 cm, sa mi zdá, tak tam môže byť napríklad štrk alebo tráva a potom je tam, je tam guma, či už v takých tých kockách alebo liata guma. Keď si chcete pozrieť, ako sa budujú ihriská aj bez účinnosti tohto zákona, tak napríklad si môžte vygoogliť Jama Petržalka, to bolo že obrovské detské ihrisko, ktoré sme spravili asi za 300-tisíc, teda to bol taký športový park a na fotkách budete vidieť, ako to je celé pogumované, celé tam je, celá je tam všade vyliata guma. Dalo by sa to teda aj bez tohto zákona. Ale už som aj trošku pochopil, v čom je, v čom je to nepochopenie. Lebo čo tu pán kolega Kučera nespomína, tak jedna vec je že STN normy a druhá vec je, že tie samotné hracie prvky musia byť certifikované. A na tom sa nič nemení, tie hracie prvky musia byť certifikované. A pokiaľ, teraz som si pozeral stanovisko OLAP-u, záväznosť týchto STN noriem bola riešená nariadením vlády, ktoré sa zrušilo týmto zákonom a toto OLAP tam vyčítal, resp. tam písal, že tým, že to nariadenie vlády je zrušené, takže tam chýbal nejaký, nejaký odkaz teraz na tú záväznosť. Tak neviem, že či toto bolo vyriešené v pozmeňovacích návrhoch vo výbore, ale tam je celé, celý ten problém o záväznosti či nezáväznosti noriem.
Blanár, Juraj, podpredseda NR SR (2023-06-22):
Toľko vystúpenie pána poslanca Svrčeka, ktorý bol posledný prihlásený písomne v rozprave. Dávam teda možnosť prihlásiť sa ústne do rozpravy, vážené panie poslankyne, páni poslanci. Konštatujem, že jediná pani poslankyňa Monika Kozelová. Uzatváram možnosť sa prihlásiť do rozpravy. Pani poslankyňa, máte slovo.
Grendel, Gábor, podpredseda NR SR (2021-06-25):
Pán spravodajca, želáte si záverečné slovo? Nie. Takže prerušujem rokovanie o tomto bode programu. Pokračovať budeme prvým čítaním o návrhu poslancov Milana Mazureka, Miroslava Suju, Ondreja Ďuricu a Eduarda Kočiša na vydanie zákona, ktorým sa mení a dopĺňa zákon č. 282/2002 Z. z., ktorým sa upravujú niektoré podmienky držania psov v znení neskorších predpisov a ktorým sa mení a dopĺňa zákon č. 300/2005 Z. z. Trestný zákon v znení neskorších predpisov. Návrh zákona je pod tlačou 545, návrh na jeho pridelenie na prerokovanie výborom je v rozhodnutí č. 560. Dávam slovo poslancovi Milanovi Mazurekovi, aby návrh zákona uviedol. (Rokovanie o návrhu poslancov Národnej rady Slovenskej republiky Milana Mazureka, Miroslava Suju, Ondreja Ďuricu a Eduarda Kočiša na vydanie zákona, ktorým sa mení a dopĺňa zákon č. 282/2002 Z. z., ktorým sa upravujú niektoré podmienky držania psov v znení neskorších predpisov a ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 545.)
Sulík, Richard, predseda NR SR (2010-12-07):
Ďakujem pekne. Reagovať bude pán Galis. Nech sa páči.
P. Hrušovský, predseda NR SR: (2005-05-19):
(Hlasovanie.) 136 prítomných, 53 za, 35 proti, 47 sa zdržalo, 1 nehlasoval. Návrh sme neschválili. Poprosím teraz pána poslanca Ivanka, člena ústavnoprávneho výboru, aby predložil Národnej rade návrhy hlasovaní k návrhu skupiny poslancov na vydanie zákona o súdoch a zmene a doplnení niektorých zákonov, tlač 1123, poradové číslo 39, pani poslankyňa Tóthová. A. Ivanko, poslanec: Ďakujem za slovo, pán predseda. Prosím vás, pán predseda, aby ste dali hlasovať o tom, že Národná rada Slovenskej republiky sa uzniesla podľa § 73 odseku 3 písm. c) zákona o rokovacom poriadku prerokovať predložený návrh zákona v druhom čítaní.
Hlina, Alojz, poslanec NR SR (2015-10-06):
Ďakujem pekne. Trošku ma zaráža, že pri naozaj tak vážnej téme tá debata je trošku taká uletená. Jožko sem, Jožko tam; prosím vás, naozaj, keď chcete prísť s niečím tak zásadným do parlamentu, malo by to mať nejaké dekórum. A, kolegovia vážení moji zlatí, vám keby z prieskumov vyšlo, že ropucha veľká má mať sochu, tak vy sem s tým prídete, proste vy ste naozaj nastavení brutálne cez marketing, vyšlo v prieskumoch, že ľudia nemajú radi pravicu, ľavicu, čo robíte? Ja viem, že existuje určitá skupina, pre ktorú sa stalo riešením na boľačky celého sveta odluka cirkvi od štátu. Síce poriadne nevedia, čo to je, ale vedia, že to pomôže, a vy im to podsúvate. To proste celá tá debata, to ako bola uvedená, celý ten návrh, pokúsim sa v rozprave, nechcel som, ale aj skrz priebeh tej diskusie, a pokúsim sa byť vecný. To nie sú len dôchodcovia, hej, lebo dôchodcovia sa už, prídete do určitého veku, kde sa vám už pomôže len modliť, hej, a potom že mať sa kde modliť. Vy už; v zásade ten dôchodca nemôže do daňového priznania napísať, že dá dve percentá evanjelikom. Viete, povedzte mi jednu vec, ja sa budem v rozprave tomu venovať, idete robiť prieskum, koľko je tu katolíkov? Idete nechať židov napísať, že podporujú židovskú obec, aby bol niekde nejaký zoznam? To je proste, viete, že v dnešnej dobe idete chcieť povedať, že firma má zaplatiť 1,5 %, a to bude, teda nejaká firma XY evanjelikom, čiže je to evanjelická firma? Proste, to je, ten váš návrh je, samozrejme, zlý návrh. Je veľmi zlý návrh. Má obrovské nedostatky, obrovské chyby. Len vy to prezentujete ako riešenie tej situácie. Vy nepoviete proste ten cieľ toho predloženia, že teda masírujete vedomie nejakej skupiny ľudí, ktorá vám v prieskumoch vyšla, že sa na to spolieha, že to zachráni svet. Proste, ja hovorím, vy ste tu... (Prerušenie vystúpenia časomerom.)
T. Galbavý, poslanec: (2001-11-07):
A čo sa týka vás, pán poslanec Moric, veľmi ma prekvapuje, že vy sa pozastavujete nad hanobením alebo niečím iným. Vy zrejme by ste si mali vstúpiť do duše a do svedomia a zvažovať, že či v tejto súvislosti nejaké poznámky dávať. Pán Rudolf Schuster, áno, môže sa brániť rovnako ako každý občan, ako aj vy, pán poslanec, len na rozdiel od nás pán Rudolf Schuster nemá imunitu. My sme ešte výhodnejšie na tom, ako je pán prezident. Ďakujem.
Paška Pavol, predseda NR SR (2012-08-10):
Dobre, takže ideme hlasovať tak, ako sme navrhli. Hlasujeme. (Hlasovanie.) 128 prítomných, 43 za, 79, proti, 6 sa zdržali. Návrh sme neschválili.
A. Belousovová, podpredsedníčka NR SR: (2007-02-06):
Pani spravodajkyňa, chcete sa vyjadriť k rozprave? Nech sa páči.
Figeľ, Ján, podpredseda NR SR (2013-05-22):
Ďakujem pekne. Na vystúpenie pána poslanca Fronca sú faktické poznámky štyri, končím možnosť, päť, končím možnosť prihlásiť sa. Pán Ľubomír Petrák, nech sa páči.
Bugár, Béla, podpredseda NR SR (2018-05-09):
Teraz otváram možnosť sa prihlásiť ústne do rozpravy. Končím možnosť sa prihlásiť ústne do rozpravy. Pani poslankyňa Krištúfková ako prvá.
Jurinová, Erika, podpredsedníčka NR SR (2013-09-11):
Ďakujem pekne, pán poslanec. Za vaše vystúpenie sú, je päť, šesť faktických poznámok. Uzatváram možnosť prihlásiť sa. Nech sa páči, pán poslanec Lipšic.
P. Paška, predseda NR SR: (2006-10-24):
Pán spravodajca, chcete sa vyjadriť k rozprave? Nie. Prerušujem rokovanie o tomto bode programu. Ďalším bodom v programe je správa o lesnom hospodárstve v Slovenskej republike 2006 (stav za rok 2005) . Je to tlač 69. A spoločná správa výborov je tlač 69a. Opäť požiadam pána ministra Jaroslava Izáka, aby uviedol správu.
Vaľová, Jana, poslankyňa NR SR (2018-09-12):
Ďakujem veľmi pekne, pán predsedajúci. Vážené páni poslanci, v rozprave neboli podané žiadne pozmeňujúce a doplňujúce návrhy. Pán predsedajúci, dajte, prosím, hlasovať o jedinom pozmeňujúcom návrhu zo spoločnej správy s odporúčaním gestorského výboru schváliť.
Mojš, Milan, poslanec NR SR (2013-11-29):
Vážený pán predseda, v rozprave vystúpili dvaja poslanci, pán poslanec Martvoň a pán poslanec Kollár. Pán poslanec Martvoň podal pozmeňujúci návrh. Pán predsedajúci, najprv budeme hlasovať o bode zo spoločnej správy č. 6 s odporúčaním gestorského výboru schváliť. Prosím, dajte hlasovať.
Bugár, Béla, podpredseda NR SR (2019-11-27):
Na vystúpenie pána poslanca s faktickými poznámkami dvaja. Pán poslanec Budaj, nech sa páči.
Martvoň, Anton, poslanec NR SR (2013-07-01):
Ďakujem pekne, pani predsedajúca. No, pán poslanec Simon, ja chcem iba skonštatovať jednu vec hneď na úvod, že parlament nezvolil dvoch generálnych prokurátorov, zvolil dvoch kandidátov na generálnych prokurátorov. A to je pekný rozdiel. Generálnym prokurátorom sa stáva kandidát, až keď ho prezident vymenuje. Trošku to poopravujem, teda aby ste v tom mali jasno. Čo sa týka toho, čo ste povedali a čím ste sa ohradili voči mojej osobe. No ja to mám dobre naštudované, ale práve nebol som to ja, čo sa ozval, ale bol to práve jeden z vašich koaličných poslancov alebo teda členov SDKÚ za vlády Ivety Radičovej pán Golian, ktorý to kritizoval v súvislosti minimálne s TATRA TIMBER Logistik, kde nepopriete, že to bola novovzniknutá spoločnosť. Je veľmi zaujímavé, čo ste vy povedali, že pri tom Liptovskom Hrádku práve tá jedna spoločnosť jednoducho vytvorila niekoľko stoviek zamestnaneckých miest, čo je chvályhodné. Ale práve kvôli určitým opatreniam, čo sa diali za vašej vlády, stovky zamestnancov stratili svoje pozície práve v oblasti Banskej Bystrice, Detvy, Zvolena. A to sú tam etablované spoločnosti drevárske, ktorým sa znížili dodávky dreva na základe toho, že buď boli k tomu donútené, alebo sa im spochybnili nejaké zmluvy, alebo nejakým iným spôsobom boli k tomu privedené. Nebudem menovať konkrétne spoločnosti, vy dobre viete, ktorých sa to týka , hlavne z tejto oblasti Banskobystrického kraja, ale aj z iných oblastí. A pokiaľ to bude tak, že novovzniknutá spoločnosť nejaká vytvorí stovky miest, to je fajn, ale nemôže to byť tým spôsobom robené, že etablované dlhoročne fungujúce spoločnosti, aby niekde vzniklo sto-dvesto miest, prídu alebo musia zrušiť, povedzme, ďalšie iné stovky, povedzme, 500 miest len preto, lebo ste zvolili takú stratégiu. Čiže nebol som to ja, kto to kritizoval. Bol to pán Golian. Máte možnosť overiť si to zo zdrojov na internete.
Paška, Pavol, predseda NR SR (2012-10-29):
Hlasujeme. (Hlasovanie.) 137 prítomných, 94 za, 43 sa zdržalo. Schválili sme novelu zákona č. 8/2009 Z. z. o cestnej premávke. Pán poslanec Sulík uvedie v prvom čítaní hlasovanie o návrhu poslankyne Národnej rady Slovenskej republiky Lucie Nicholsonovej na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov . Je to tlač 207.
Senko, Ján, poslanec NR SR (2012-10-18):
Teraz budeme hlasovať o návrhu zo spoločnej správy s odporúčaním gestorského výboru schváliť ho.
Grendel, Gábor podpredseda NR SR (2022-02-22):
Pán poslanec, poprosím vás, pán poslanec, nevyrušujte vystupujúceho. Nech sa páči, pán poslanec.
Figeľ, Ján, 1. podpredseda vlády a minister dopravy, pôšt a telekomunikácií SR (2010-10-21):
Ja by som ani nečakal, že vás uspokoja moje odpovede, pretože vy už apriórne odmietate moje odpovede alebo uistenia. Odpoveďou bude výsledok pri Svidníku, na ktorý sa veľmi spolieham práve preto, lebo rok vaši, či kolegovia, či súputníci, nechcem používať staré slová, to nedokázali seriózne opraviť. Ani priniesť perspektívu jasného riešenia. A to je obrovská cena za neschopnosť alebo nezodpovednosť, alebo neodbornosť. Ďakujem pekne.
Petrák, Ľubomír, poslanec NR SR (2016-06-15):
Chcem informovať členov výboru pre vzdelávanie, vedu, mládež a šport, že rokovanie výboru bude dnes o 13. hodine v rokovacej miestnosti výboru.
M. Číž, podpredseda NR SR: (2007-12-11):
(Hlasovanie.) Prítomných 138 poslancov, za návrh 118 poslancov, zdržalo sa 18 poslancov, nehlasovali 2 poslanci. Konštatujem, že Národná rada pridelila tento návrh zákona výborom, určila gestorský výbor, ako aj lehoty na prerokovanie tohto návrhu zákona v druhom čítaní. Vážené kolegyne, kolegovia, tým sme vyčerpali hlasovanie k všetkým zákonom, ktoré sme v doterajšom priebehu 16. schôdze prerokovali. S procedurálnym návrhom, pani poslankyňa Laššáková, nech sa páči
Bugár, Béla, podpredseda NR SR (2017-03-23):
Prezentujme sa a hlasujme. (Hlasovanie.) Prítomných 141, za 102, zdržalo sa 39 poslancov. Konštatujem, že návrh sme schválili.
M. Hort, podpredseda NR SR: (2007-12-11):
A otváram týmto všeobecnú rozpravu. Konštatujem, že som písomne do rozpravy nedostal žiadnu prihlášku od kolegýň alebo od kolegov, a preto sa pýtam, kto sa chce do rozpravy prihlásiť ústne. Pán poslanec Ivan Štefanec. Končím možnosť prihlásenia sa do rozpravy ústne. A slovo má pán poslanec Štefanec. Nech sa páči, pán kolega, máte priestor pre vaše vystúpenie v rozprave.
Verešová, Anna, poslankyňa NR SR (2017-06-21):
Ďakujem ti, kolegyňa, za tvoj príspevok. Trošku som sa vyľakala, keď si začala vymenuvávať, ako dopadli ľudia, ktorí poukázali na korupciu. A tak som si pomyslela, že či tí ostatní statoční ľudia, ktorí možno teraz práve niečo chcú nahlásiť alebo s čím sa nejaké tie týždne a mesiace boria, že či sa to tu oplatí v našej krajine vôbec vystúpiť s takým svedectvom. Tak som sa tak vyľakala, že keď si to znova vypočujú, ako dopadli ľudia, ktorí poukazovali na tieto skutky, že či sa nevyľakali a či to urobia vôbec. Ale ja verím v takú statočnosť Slovákov a statočnosť týchto ľudí. Vidíme to naozaj na tých posledných, pani Hatrákovej a jej kolegyni, ktoré napriek tomu, že vedeli asi, ako dopadnú, a to sa aj stalo, jednoducho nemohli spávať a nemohli žiť v tejto krajine s vedomím, že sa tu koná zlo na tých najmenších, na tých najslabších, na tých najzraniteľnejších. Mrzí ma veľmi, že strana, vládna strana, poslanci vládnej strany SMER tu vôbec nie sú. Pritom tvoria najväčšiu, najväčší počet poslancov tejto, tohto pléna. Mňa by na vašom mieste, pán špeciálny prokurátor, to veľmi vlastne mrzelo, že tak málo poslancov z vládnej koalície má záujem o vašu správu. Ale možno je to úmysel, ako to bolo aj pri iných správach, včera pri správe generálneho prokurátora, predtým pri správe pani Tomanovej, len aby sme ďalej a dlho neťahali túto tému. Som o tom presvedčená, celá táto schôdza vyzerá tak.
Vaľová, Jana, poslankyňa NR SR (2012-08-02):
Ďakujem veľmi pekne všetkým, ktorí sa teda zúčastnili debaty. A čo ja sa tu všetko nedozviem, zase sa usmievam. V prvom rade na pánov bývalých ministrov Mihála, Kaníka a Brocku, lebo tých poznámok bolo veľa. Áno, páni ministri, o vašom ministrovaní si myslíte, že som tu rozprávala bájky. Ja som o vašom ministrovaní nerozprávala bájky, ale skutočnosť a, bohužiaľ, ľudia to, čo ste im nastavili, takto musia žiť. A tá skutočnosť je veľmi trpká, bodaj by bola pre nich rozprávka, takže vám aj takýto účet vystavili vo voľbách. Takže nerozprávajme o bájkach. Čo sa týka pána Přidala; na pána Brocku na invektívy nebudem reagovať. Čo sa týka pána Přidala, neverím, že taký jemný človek ako pán Přidal, ako povedal o mne, celú noc si písal invektívy voči mne, lebo to čítal z počítača, mal to tam krásne, úhľadne pripravené. Áno, pán Přidal, ešte raz poviem: Nehanbím sa, že ma občania zvolili, občanov som nikdy nepodviedla, že idem kandidovať aj za primátorku, aj napriek tomu ma zvolili. Mám stále zodpovednosť. Stojím si za tým a občania mi vystavia účet, nie vy. A ešte jednu vec, rozprávate stále o tých mandátoch. Veď pán Ďurkovský tu sedel pol roka a ste čušali ako vši pod chrastou a bol aj primátor a dali ste kopu primátorov na svoje kandidátky a teraz tu rozprávate, ako by sa vzdali mandátov. No vidím, ako sa pán Frešo vzdal mandátu, že to isté rozprával a tu sedí ako župan. Vidím ako ostatní primátori, ktorí tu sedia, sa vzdali mandátov. Rozprávate to, kedy vám čo vyhovuje. Kedy vám vyhovuje, to rozprávate. Pánovi Blahovi veľmi pekne ďakujem za to, že ma doplnil a že vlastne pomohol mi vysvetliť opozícii, ako povedal, aký máme iný náhľad, lebo ak má niekto iný náhľad na dôchodky, tak je to asi o tom. Pána Matoviča veľmi krátko okomentujem, lebo on tu behal z lavice do lavice, raz sa príde pani Tomanovej spýtať, že ako to bolo s tými kočíkmi, potom sa príde spýtať pána Kaníka, ako je to s druhým pilierom, a potom tieto myšlienky, ktoré má neusporiadané, pretože sám sa nevie doma naštudovať, tak to roznáša pomedzi lavice a takto tuná chodí. A, pani Juriniová či Judiniová, či ako, neviem presne to meno, prepáčte. Myslím si, buďte taká láskavá, nementorujte poslancov... (Prerušenie vystúpenia časomerom.)
Nicholsonová, Lucia, poslankyňa NR SR (2014-10-29):
Ďakujem za obidve vaše faktické. Beriem, pani kolegyňa, že možno tam bolo veľa nepresností. Napokon ani rodičia nie sú lekári, ani, ani ja nie. Takže môžeme sa tam doťahovať akože o nejaké slovíčka. Ale faktom je, že mám tie obidve tie správy a tam jednoducho došlo k výmene tých údajov a k zámernej podľa mňa. Napokon veď vieme aj z minulosti, bolo to aj medializované, bielenie zdravotnej dokumentácie v Nitre a podobne. Ako máme tu prípady a vieme o tom, že, že sa to deje, a podľa mňa s tým treba niečo robiť. Pán poslanec Gál, ja viem, že toto nie je dokonalé. Ako od dokonalosti to má ďaleko. Beriem absolútne tú vašu pripomienku k úradu. Žiaľbohu, to je na úplne inú tému, hej. Poďme sa o tom rozprávať. Ja si tiež myslím, že úrad nekoná tak, ako by mal konať. Malo by to byť odpolitizované, nemali by tam byť proste politickí nominanti. Malo by sa to riadiť podľa úplne iných pravidiel. Ako pre mňa, ja som bola nadšená z toho, keď som si prečítala, akým spôsobom to riešia v tom Nemecku, že tam naozaj ešte aj tá zdravotná poisťovňa nasadí tím vyšetrovateľov, ktorí sa spolupodieľajú na tom vyšetrovaní. Pretože je to práve tá zdravotná poisťovňa, ktorá musí znášať tie dôsledky takého chybného rozhodnutia lekára. Takže to je také logické, že je tam súčinnosť viacerých faktorov, a funguje im to fantasticky. A funguje im to práve aj kvôli tomu, že zmenili to dôkazné bremeno a že to teda prešlo na toho lekára. Veľa tých súdnych sporov sa končí práve tak, že je to teda v prospech toho smrteľníka, ktorý ťahá, teda za normálnych okolností, za kratší povraz. Takže o akýchkoľvek iných zmenách, ktoré by viedli k vyšetreniu, teda k vyriešeniu takýchto prípadov, tak, samozrejme, ja som všetkými desiatimi za. Toto je možno že taký prvý krok, nie dokonalý. Ďakujem.
Laurenčík, Milan, podpredseda NR SR (2022-06-23):
Ďakujem vám obom a prerušujem rokovanie o tomto bode programu. Vyhlasujem krátku trojminútovú prestávku, po ktorej budeme hlasovať. (Prestávka.)
Gaborčáková, Soňa, poslankyňa NR SR (2019-05-14):
Vážený pán predseda, kolegovia, kolegyne, v súlade s § 73 zákona o rokovacom poriadku som bola predsedníčkou výboru určená za spravodajkyňu k návrhu zákona, ktorý je uvedený pod tlačou 1419. Predkladám informáciu k predloženému návrhu zákona. Návrh spĺňa náležitosti rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 17. júna 2019 a v gestorskom výbore do 18. júna 2019. Prosím, pán predseda, otvorte všeobecnú rozpravu.
Klus, Martin, poslanec NR SR (2019-04-02):
Ďakujem pekne za obe faktické poznámky. Ja súhlasím s tým, že sa nevylučuje možnosť sfunkčnenia referenda s tým, že by sme zároveň riešili otázku miestnych a regionálnych referend. Ja len hovorím o tom, že to musí mať nejakú časovú následnosť. Toto je podstatné v tejto chvíli, pretože, ak naučíme ľudí, že sa ich miestne alebo regionálne referendum bezprostredne týka, som si istý, že inak potom budú pristupovať aj k tomu národnému a v takom prípade ja som veľmi otvorený tej diskusii, nielen k zníženiu, ale dokonca k zrušeniu kvóra ako takého na národnej úrovni. Čo sa týka brexitu, samozrejme, že si treba ctiť rozhodnutie voličov a ja o tom absolútne nepochybujem, len som zároveň poukázal na to, že aj v samotnom tábore pro brexit nebolo jasné v tom alebo nebolo jasno v tom, kedy sa má takýto brexit udiať a hlavne za akých okolností. To vidíte dnes na tej rozštiepenosti Konzervatívnej strany, ale aj labouristickej do určitej miery. A áno, súhlasím s tým, že neférové argumenty, to je taká typická, taký typický jav pri presviedčaní o čomkoľvek v rámci referend, ktoré sa dejú naprieč Európou, ktoré aktívne sledujem. A pokiaľ išlo o tú otázku referenda o rodine, tak tam ja poukazujem najmä na to, že minimálne dvaja ústavní sudcovia boli proti tomu, aby takéto referendum bolo, pretože sa týkali ľudských práv a o tom podľa našej ústavy sa referendum konať nemá. Ja som sa stotožnil s týmto názorom. Väčšina sa nestotožnila, tým pádom sme referendum mali, čo ja rešpektujem.
Sulík, Richard, podpredseda vlády a minister hospodárstva SR (2022-06-16):
Vážený pán poslanec Sudík, Šudík, prepáčte, podľa zákona 269/2018 o zabezpečovaní kvality vo vysokoškolskom vzdelávaní sú vysoké školy povinné zosúladiť všetky svoje študijné programy so štandardami vydanými Slovenskou akreditačnou agentúrou pre vysoké školstvo do dvoch rokov po zverejnení týchto štandardov. Tieto štandardy boli zverejnené dňa 1. septembra 2020, teda všetky vysoké školy sú povinné zosúladiť s nimi svoje študijné programy do 31. augusta ´22. Mali teda priestor dva roky. Súčasťou zosúladenia je počas týchto dvoch rokov aj úprava existujúcich študijných programov. Ak vysoká škola požaduje v tomto akademickom roku (´21/´22) s odvolaním sa na nové zosúladenie so štandardami dodatočné povinnosti, napríklad vykonávanie nových alebo iných predmetov, bola povinná to študentom oznámiť už pri zápise v roku ´21. Dodatočné pridávanie predmetov a požiadaviek počas akademického roka nie je v súlade so zákonom 131/2002 o vysokých školách. Ďakujem, skončil som.
Jurinová, Erika, podpredsedníčka NR SR (2015-11-24):
Ďakujem, pán poslanec. Na vaše vystúpenie bude reagovať s faktickou pán poslanec Kaník. Iní sa s faktickou poznámkou neprihlásili. Takže uzatváram možnosť prihlásiť sa s faktickou a dávam slovo pánovi poslancovi Kaníkovi.
Hrnčiar, Andrej, podpredseda NR SR (2018-01-30):
Reakcia na faktické poznámky, pán poslanec Antal.
Taraba, Tomáš, podpredseda vlády SR a minister životného prostredia SR (2024-06-13):
Ďakujem pekne, ja len pár slovami, aby som do piatej stihol. Takže, pán Štefunko, vy ste začali, že doteraz sme predkladali len zákony, ktoré sa asi inšpirovali v nejakých autoritárskych režimoch. Ja už som tu niekoľko teda zákonov mal, tak môžem vám povedať teda, čo ja som tu doniesol a povedzte mi teda, ktorý z nich je z autoritárskeho režimu. Prvý zákon, ktorý mi prešiel ústavnou väčšinou, ústavnou väčšinou, bol zákon, ktorý odstraňoval prehnanú administratívnu záťaž čističkám odpadových vôd v domácnostiach, to je jeden zákon. Opakujem, ústavnou väčšinou prešiel. Druhý zákon, ktorý sa stotožnil s právnym názorom prezidentky Čaputovej, že zákon Budaja, ktorý chcel uvaliť na súkromných vlastníkov, ktorí nespôsobili environmentálnu záťaž a ani neboli určení ako povinná osoba z akéhokoľvek titulu, nebudú mať povinnosť finančne sanovať tie environmentálne záťaže, pretože by to bolo protiústavné. Takže hovorím ešte raz, tam to napadla pani prezidentka na Ústavnom súde a stotožnil som sa s jej názorom, tak som priniesol zákon, ktorý toto dával do súladu. Potom prešiel tu zákon ústavnou väčšinou o medveďoch, medzičasom Európska komisia nám v pondelok poslala vyjadrenie, že je plne v súlade s európskou legislatívou. Takže teraz tu mám tento zákon, teda evidujem, že budete za neho hlasovať, takže opäť preto by som bol rád, keby teda ak chcete ísť touto rétorikou, že my predkladáme autoritárske zákony, tak proste z toho vyplýva, že polovica vašej opozície je autoritárska, lebo ich podporila. A, pán Dvořák, jasné, ospravedlňujem sa, neboli ste predseda dozornej rady, boli ste člen a zaujímavé, že vám nevadilo byť teda členom dozornej rady firmy, ktorá sa topila tak v dlhoch. A keď teda nie ste zodpovedný za dlhy, tak potom nie ste ani zodpovedný za jej sanáciu tej firmy, napriek tomu, že ste predložili nejaký návrh ako dozorná rada. Ďakujem.
M. Číž, podpredseda NR SR: (2007-06-29):
Teraz prosím spoločného spravodajcu z výboru pre financie, rozpočet a menu pána poslanca Ivana Vargu. Len ako sledujem, nie je v sále. Predseda výboru tiež nie je v sále. Pýtam sa, je tu ešte niektorý poslanec z výboru pre financie, rozpočet a menu, ktorý môže informovať o výsledku prerokovania tejto správy vo výbore? Pokiaľ nie, s ľútosťou vám musím, pán generálny riaditeľ, povedať, keby ste chvíľu počkali, prerušíme rokovanie o tomto bode programu, pokiaľ sa nevytvorí situácia, aby sme mohli zdarne dokončiť. Je tu pán predseda výboru, takže môže v mene výboru informovať. Takže ďakujem pekne, pán generálny riaditeľ. A teda, pán predseda výboru, ak môžete, tak keby ste v mene výbor podali spravodajskú správu o výsledku prerokovania tejto správy vo výbore.
Blanár, Juraj, podpredseda NR SR (2023-01-26):
Ďalší s faktickou poznámkou pán poslanec Peter Cseh.
Kollár, Boris, predseda NR SR (2022-11-08):
Prosím, prezentujme sa a hlasujeme. (Hlasovanie) Prítomných 142 poslancov, za 137, proti žiadny, zdržali sa 5. Konštatujem, že tento návrh sme schválili. Ďalej budeme hlasovať o bode 76 schváleného programu, ktorým je prvé čítanie o návrhu poslanca Svrčeka, Hatrákovej, Libu a Gogu na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady. Je to tlač 1231. Prosím spravodajcu z výboru pre financie a rozpočet poslanca Jozefa Hlinku, aby uviedol hlasovanie. (Hlasovanie o návrhu poslancov Národnej rady Slovenskej republiky Miloša Svrčeka, Kataríny Hatrákovej, Petra Libu a Ľudovíta Gogu na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov , tlač 1231.)
Blanár, Juraj, podpredseda NR SR (2021-05-07):
Ďakujem, pán spravodajca. Otváram všeobecnú rozpravu. Do rozpravy som písomnú prihlášku neobdržal. Dávam možnosť teraz prihlásiť sa ústne. Konštatujem, že ako jediný, ktorý sa prihlásil ústne, je pán predkladateľ poslanec Habánik. Uzatváram možnosť prihlásiť sa ústne a udeľujem pánovi poslancovi slovo. Nech sa páči.
M. Fronc, poslanec: (2008-11-05):
A že sa deje tá novela v súvislosti so zavedením eura, to je jedna vec, druhá ale skutočnosť je taká, že naozaj si myslím, že tie jednotlivé čiastky už dlhodobo stagnujú a že nie sú primerané na to, akú prácu odvádzajú pedagógovia pri maturitnej skúške. Preto by som bol rád keby, napriek tomu, že pán minister pokýval hlavou nie, neurobilo by mu to taký veľký výdavok v rozpočte, keby sa rozhodol dať súhlas a podporiť tento návrh v prospech nás všetkých pedagógov. Ďakujem.
Bihariová, Irena, poslankyňa NR SR (2024-04-24):
Ďakujem pekne za slovo. Ja by som sa teda chcela spýtať v zmysle toho, ako tu počúvam, že je definovaná teda tá škodlivá mimovládka, že má mať nejaký finančný plat zo zahraničia, ako je potom možné, že je aktuálne dosadená v rade pre neziskový mimovládny sektor zástupkyňa mimovládky, nadácie, ktorá je priamo financovaná nemeckým štátnym rozpočtom. Hej, Friedrich-Ebert-Stiftung. Že vyhodíme všetky osobnosti z tohto sektora a dosadíme si tam nadáciu, ktorá potom ale učebnicovo napĺňa to, čo, hej, je deklarovanou ambíciou tohoto zákona, že vysporiadať sa s tými subjektami, ktoré majú nejaký teda, hej, typ zapojenia finančného zo zahraničia, konkrétne tu, tuná to je priamo zo štátneho rozpočtu, a robia na území Slovenskej republiky nejaký typ politík. Tomuto ja vôbec nerozumiem. Druhým možným kritériom pre politické mimovládky, teda tým, ktoré sú terčom tejto legislatívy, by asi malo byť to, že sa miešajú do politiky alebo nejakým spôsobom ovplyvňujú politickú súťaž. Keď som sa pýtala ministra vnútra, že ktoré by to mali byť, vymenoval mi, ja neviem, Transparency a Via Iuris, pričom ani jedna z nich nikdy nevstúpila do politickej súťaže na prospech konkrétnej strany či kandidáta, naproti tomu máme tu, príkladom spomeniem mimovládku bývalého ministra Draxlera alebo jednotu dôchodcov, ktorí naozaj vstúpili do politickej súťaže v prezidentských voľbách na podporu konkrétneho kandidáta, a teda tie nemajú mať status politickej mimovládky, čo teda ja absolútne súhlasím, aby nemali. Len potom si teda rozmyslime, že čo je tým kritériom, hej, lebo buď tomu nerozumieme a nevieme, proti komu ideme páliť, alebo to robíme proste pokrytecky, že tú financovanú zo zahraničia, ktorá nám vyhovuje, si dosadíme priamo do rady, vrátane tých subjektov, ktoré nám vyhovujú a sú priamo zapojené do politickej súťaže. A máme len nejakých pár mimovládok vytypovaných, päť, voči ktorým ten celý zákon má cieliť. Ďakujem.
Zelník, Štefan, poslanec NR SR (2017-10-10):
Ďakujem pekne za slovo. Ja len by som chcel kolegovi Hegerovi povedať, že systém zdravotného poistenia je založený na princípe solidarity. To znamená, všetci dávame peniaze do nejakého balíka a potom sa platia menej a viac náročné výkony pre pacienta, pre chorého. To, čo už hovorila aj predrečníčka, je rizikový kmeň. Každá poisťovňa má aj zdravých alebo tých, čo menej navštevujú zdravotnícke zariadenia, a aj tých, ktorí sú chronicky chorí a potrebujú podstatne nákladnejšiu a dlhodobejšiu liečbu. Toto práve upravuje ten prerozdeľovací mechanizmus a zo štatistík vidíme, že Všeobecná zdravotná vynakladá viacej na liečbu pacientov, ako vynakladajú iné. Preto sa upravuje aj v tomto, teda nie je to nesystémové, práve naopak, je to systémové riešenie, kedy ministerstvo zachytilo túto informáciu, a preto v tom prerozdeľováku sa odzrkadľuje to, že vyššia platba asi o 10 mil. pôjde teraz do Všeobecnej zdravotnej, pretože práve Všeobecná zdravotná v rámci toho, tej miery solidarity má pacientov, ktorí sú nákladnejší, a preto potrebujeme ten prerozdeľovák urobiť ho lepším a, poviem, spravodlivejším, ako to je doteraz. Ďakujem pekne.
Hort, Milan, podpredseda NR SR (2011-12-01):
Ďakujem. Posledným do rozpravy prihláseným je pán poslanec Igor Matovič. Nech sa páči.
Hlina, Alojz, poslanec NR SR (2013-03-25):
Neprerušujte ma, diskutujem.
B. Bugár, podpredseda NR SR: (2003-10-22):
Vyhlasujem rozpravu o tomto bode programu za skončenú. Pán minister pán podpredseda vlády, chcete sa vyjadriť k rozprave? Nie. Pán spravodajca, chcete sa vyjadriť k rozprave? Nie. Ďakujem pekne. Prerušujem rokovanie o tomto bode programu. Teraz budeme pokračovať prvým čítaním o vládnom návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov (tlač 404). Vládny návrh zákona uvedie minister hospodárstva Slovenskej republiky pán Pavol Rusko. Nech sa páči, pán minister, máte slovo. P. Rusko, podpredseda vlády a minister hospodárstva SR: Ďakujem pekne, pán predsedajúci. Vážený pán podpredseda Národnej rady Slovenskej republiky, vážené pani poslankyne, vážení páni poslanci, dovoľte, aby som uviedol v prvom čítaní vládny návrh zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov, ktorý sa predkladá na rokovanie Národnej rady Slovenskej republiky v súlade s Plánom legislatívnych úloh vlády SR na rok 2003. Návrh zákona je predmetom Prioritných úloh vlády SR na rok 2003 s termínom nadobudnutia účinnosti od 1. 1. 2004. Predkladaná novelizácia zákona o vnútrozemskej plavbe je výsledkom analýzy problematiky vodnej dopravy ako celku, skúseností z viac ako dvojročnej aplikácie tohto zákona v praxi a transpozície predpisov Európskeho spoločenstva. Navrhnuté úpravy sú zamerané na vyriešenie vzniknutých problémov a na dosiahnutie legislatívnotechnickej čistoty výkladu niektorých ustanovení. Návrh zákona doplňuje a spresňuje znenie pôvodného zákona s cieľom dosiahnutia úplnej harmonizácie s právom Európskeho spoločenstva vo vodnej doprave. Z hľadiska obsahového sa rešpektujú zásady uplatňovania v štátoch Európskej únie, t. j. rovnakého postavenia podnikateľských subjektov na medzinárodnom dopravnom trhu vo vodnej doprave vyjadrené slobodnou plavbou, unifikáciou a štandardizáciou technických a bezpečnostných predpisov v plavbe. Návrh zákona je v súlade s Ústavou Slovenskej republiky, platným právnym poriadkom Slovenskej republiky, ako aj medzinárodnými zmluvami, ktorými je Slovenská republika viazaná. Navrhovaný zákon nebude mať dopad na výdavkovú časť štátneho rozpočtu. Vláda Slovenskej republiky návrh zákona prerokovala dňa 16. septembra 2003 a prijala k nemu uznesenie č. 862. Dovoľujem si vás požiadať o podporu pri prerokúvaní predloženého vládneho návrhu zákona a o jeho schválenie v prvom čítaní. Ďakujem.
Laššáková, Jana, podpredsedníčka NR SR (2015-12-15):
Ďakujem pekne, pán poslanec, zaujmite miesto určené pre navrhovateľov a predtým, ako dám slovo spravodajkyni, dovoľte, aby som privítala na balkóne rokovacej sály študentov Národohospodárskej fakulty Ekonomickej univerzity v Bratislave. Vitajte v Národnej rade! (Potlesk.) A teraz dávam slovo spravodajkyni, ktorú určil navrhnutý gestorský výbor pre sociálne veci, poslankyni Erike Jurinovej. Nech sa páči, pani podpredsedníčka, máte slovo.
Viskupič, Jozef, poslanec NR SR (2016-12-06):
Ďakujem. Myslím si, že je vysoko vhodné v tomto type rozpravy takpovediac personalizovať niektoré momenty kauzy, ktorej čelíme. Oba, obe vizuálne pomôcky, oba dva príklady, obidve zainteresované osoby jednoducho k tejto rozprave patria. Áno, aj z hľadiska pamiatky pána prezidenta Kováča by sa mali poslanci a poslankyne tohto pléna zamyslieť, akým spôsobom sa k vyrovnaniu a k spriechodneniu spravodlivosti, resp. vyrovnaniu cez nespravodlivosti, ktorú Mečiarove amnestie spôsobili, je možno aj prejavom úcty voči zosnulému pánovi prezidentovi a rovnako to vnímam aj voči matke, ktorá dve dekády čaká, akým spôsobom sa volení zástupcovia, resp. toto plénum postaví k výzve a k vyrovnaniu sa s minulosťou. Preto vítam, že možno jeden z posledných rečníkov, ktorý mohol použiť vizuálne pomôcky, boli použité vhodne a takpovediac spersonalizovaný moment vyrovnania sa s minulosťou je presne to, čo ste mali, pán poslanec, dúfam, na mysli.
Suja, Miroslav, poslanec NR SR (2022-06-24):
Ďakujem za slovo, pán podpredseda. Tak, pán poslanec Gazda (správne Kazda, pozn. red.) alebo Citrus, človek, ktorý neovláda základné, základnú školu alebo učivo základnej školy, ide nám tu moralizovať a hovoriť, že kto môže a kto nemôže odvolávať ministra. Podľa vášho názoru vy určíte, kto patrí do tohto spektra a kto nie. Tak, pán Citrus, Gazda, kto je tu fašista? Akým právom ste si vy prisvojil, že len vy máte ten správny názor a len vy môžte rozhodnúť, že vy môžte odvolávať a vy nie, vy ste tí správni a my nie. Ja keď som sa stretol ekoteroristami, tak som im povedal, že rešpektujem ich názor, napríklad vo Svite, aj keď s nim nesúhlasím, ale ich rešpektujem. A viete, čo je problém ich aj váš? Že oni žiadny iný názor nerešpektujú. Vy hovoríte, že museli by vznikať nejaké škody, tak ja sa pýtam, či smrť, ťažké ublíženia, traumy, dlhotrvajúce znečistenie povrchových vôd, životného prostredia a tým následne vznikajúce nedozerné škody, to nestačí? To je málo, hej, podľa vás? Jeho nečinnosťou vznikajú veľké škody, odchádzajú nám firmy, ako povedal predrečník, zo Slovenska, ktoré mali top technológie. To je málo? Prichádzajú stovky ľudí o zamestnanie, to je málo? Keď minister povie, že nech radšej stadeto odídu? Takto sa má vyjadrovať minister podľa SaS-ky, podľa vás? Vy, SaS-ka, ktorá sa hrdí, že ide pomáhať podnikateľskému prostrediu, ale keď sa hlasuje za pomoc podnikateľom, tak každý z vás zahlasoval proti alebo sa zdržal? Toto je to farizejstvo, vy ste najväčší farizeji a klamári v tejto vládnej koalícii, nie tí jednoduchí tamto, lebo tým je to jedno, ale vy sa tvárite naj inteligentní, váš predseda hovorí to, čo chcú počuť, a vy hlasujete presne opak... (Prerušenie vystúpenia časomerom.)
Šimečka, Michal, podpredseda NR SR (2024-01-10):
Ďakujem pekne. Pani poslankyňa Mesterová.
A. Belousovová, podpredsedníčka NR SR: (2008-05-15):
Pán poslanec, chcete položiť doplňujúcu otázku? Nie. Ďakujem. Ďakujem, pán minister. Ďalšiu otázku položila pani poslankyňa Sárközy a položila ju ministrovi financií Slovenskej republiky pánovi Jánovi Počiatkovi. Otázka znie: „Pán minister, ako pokračujú práce na jednotnom výbere odvodov?“ Nech sa páči, pán minister, odpovedajte a oznámte ukončenie odpovede.
Laurenčík, Milan, podpredseda NR SR (2021-06-15):
Ďakujeme, pán predseda vlády. Na vaše vystúpenie evidujem 16 faktických pozn... 17 faktických poznámok. Končím možnosť prihlásiť sa. (Doznenie potlesku.) Končím možnosť prihlásiť sa s faktickými poznámkami. Ako prvý s faktickou poznámkou vystúpi pán poslanec Ľuboš Blaha, nech sa páči.
F. Šebej, poslanec: (2001-09-04):
Nemala jednoducho s nami nič spoločné v podstate až do prevzatia moci komunistami v roku 1948, keď sme sa stali súčasťou toho priestoru a naozaj sme mali pramálo dôvodov čosi oslavovať. Ale 17. november sa odohral síce v Prahe, ale odohral sa v Česko-Slovensku, ktorého sme boli súčasťou. Bolo to v tom čase naše hlavné mesto. A to, čo sa odohralo v Prahe, zasiahlo priamo naše životy a zasiahlo ich okamžite. Presne tak, ako to povedal Peter Tatár vo svojom úvodnom slove. Po druhé nepovažujem za korektné, aby sme teraz kládli na misky váh jednotlivé sviatky a prirovnávali takpovediac ich symbolický význam. Skôr si myslím, že má pravdu Fero Mikloško, keď povedal, že sviatky tvoria v podstate pravidelne sa opakujúcu možnosť prihlásiť sa ku kontinuite, k pokračovaniu, k nejakému hodnotovému systému. Ťažko nachádzam v modernej dobe – s výnimkou konca 2. svetovej vojny a pádu hnedej totality – podobný deň, ktorý by stál každý rok za pripomenutie. Ďakujem za pozornosť.
Glváč, Martin, podpredseda NR SR (2018-03-26):
S faktickými poznámkami nikto. Končím možnosť prihlásiť sa. Ďalší v rozprave – pán poslanec Galek.
Kaník, Ľudovít, poslanec NR SR (2013-10-24):
Pán Podmanický, viete, ja by som tak rád bol, keby sme dospeli konečne k tomu, že by sme mohli úplne vecne a bez takých akože predpojatostí, bez toho, že musíme na seba útočiť, a vy ste povedali, že zlé. Nepovedal som, že je to zlé. Vy ste povedali, že je to škodlivé. Nepovedal som, že, poukázal som na riziká tohto návrhu. Pochválil som vás, že konečne, konečne, konečne priznávate, že tento problém tu je. No uvidíme, tá skupina osôb, ani, som povedal, že toto nebudem kritizovať, ani nebudem sa tomu venovať, ale uvidíte, že nebude dlho trvať a niekde sa tým budú zaoberať, a uvidíme, ako sa k tomu postavia. A keď počúvam vaše slová a zároveň počúvam niekedy slová vašich kolegov, ktoré sú plné síry a lávy na to, akí sme my nesociálni, a to sú, viete, aké tvrdé slová, ktoré ste vy povedali? Tak akože dobre, okej, ale je to taký rozpor niekedy medzi tvrdeniami, lebo vy útočíte strašne radi na nás, keď prídeme s nejakým návrhom. Nehovorím priamo vy, ale množstvo vašich kolegov, ale keby som ja povedal to čo vy, tak ma tu zožerú a rozštvrtia normálne po kúsočkoch vaši kolegovia. No a ja som vždy povedal, čo keď nenastúpi? Ten návrh bol premyslený až do dôsledkov a buď si to nepamätáte, alebo ste nedávali pozor, a nie je to tým, že reagujem na kritiku. Ako som povedal, ja sa snažím prichádzať s kompromismi, aby sme to posunuli do nejakej pozitívnej roviny. Nie, aby sme sa tu fackovali neustále, aby sme naozaj niečo spoločne aj vyrobili. Čiže ten problém sa dotýka všetkých, nielen našich voličov, ale aj vašich voličov. To sú úplne všeobecné problémy. Takže ja vám vychádzam v ústrety a snažím sa robiť prienik. Nedelím to ako vy, že vy vládna väčšina a my opozícia a že všetko, čo navrhnete... (Prerušenie vystúpenia časomerom.)
Kollár, Boris, predseda NR SR (2022-05-11):
Prosím, prezentujme sa a hlasujeme. (Hlasovanie.) Prítomných 133 poslancov, za 84, proti 47, zdržali sa 2. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Mihál, Jozef, poslanec NR SR (2017-04-06):
No, pán generálny riaditeľ, skúste nám niekedy prezradiť, že koľko z tých plus pomaly 200-tisíc nových zamestnancov má vymeriavací základ na úrovni povedzme 50 eur mesačne, 100 eur mesačne a podaktorí aj 230 euro mesačne. Viete, ja totižto, znova to opakujem, dosť rotujem po Slovensku aj v pondelok vyrážam na 3-4 týždňové turné a veľmi rád hovorím ľuďom, ktorí ma prídu počúvať na nejakú-tú akciu, že tak ste nastavili daňový, tak ste nastavili odvodový systém, že dnes sa napríklad konateľovi, spoločníkovi v eseročke oplatí akože zamestnať v pracovnom pomere za 50 eur, pretože, aby som to dlho nekomentoval, je to jednoducho daňovo, odvodovo veľmi výhodné. Takže vám do, vám do štatistík naskakujú takíto kvázi zamestnanci, ktorí v skutočnosti žiadnymi novými zamestnancami nie sú. No a ďalej si zoberme, že boli časy, keď tu bolo 600-tisíc dohodárov, teraz je ich, pokiaľ viem, menej ako 300-tisíc. Čiže to zase nie sú žiadni noví zamestnanci, len z dohodárov sa stali ľudia v pracovnom pomere, pretože napríklad dnes je výhodnejšie mať pracovný pomer. Je tam odpočítateľná položka pri zdravotných odvodoch. Ak voľakedy boli dohody odvodovo zvýhodnené, dnes je to úplne naopak. Čiže ľudia sa správajú ekonomicky pre nich výhodne, a preto tam pribudli ľudia v pracovnom pomere. No a keď už teda hovoríme o tom, že kto ako pribudol, tak niekedy prezraďte publiku, že koľko ubudlo živnostníkov. Bolo ich 250-tisíc za vlády Ivety Radičovej, dneska ich tam máte 180-tisíc.
Kollár, Boris, predseda NR SR (2021-06-17):
Prosím, prezentujme sa a hlasujeme. (Hlasovanie.) Prítomných 117 poslancov, za 18, proti 29, zdržalo sa 68, nehlasovali 2. Uvedený návrh sme neschválili. Pristúpime k hlasovaniu o návrhu vlády na skrátené legislatívne konanie o návrhu poslancov na vydanie zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja (tlač 598). Dávam slovo členovi výboru pre financie a rozpočet poslancovi Jozefovi Hlinkovi, aby hlasovanie uviedol. (Hlasovanie o návrhu vlády na skrátené legislatívne konanie o návrhu poslancov Národnej rady Slovenskej republiky na vydanie zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov , tlač 598.)
Glváč, Martin, podpredseda NR SR (2018-02-07):
Ďakujem. S faktickými poznámkami traja poslanci. Končím možnosť prihlásiť sa. Prvý, pán poslanec Petrák.
Grendel, Gábor, podpredseda NR SR (2021-06-17):
Pán poslanec Kočiš s faktickou poznámkou.
Bugár, Béla, podpredseda NR SR (2011-07-12):
Nech sa páči, prezentujme sa a hlasujme o návrhu nepokračovať v rokovaní vládneho návrhu zákona. (Hlasovanie.) Prítomných 142 poslancov, za 64, proti 73, 4 sa zdržali hlasovania, 1 nehlasoval. Procedurálny návrh nebol schválený.
Zemanová, Anna, poslankyňa NR SR (2022-12-19):
No tak, na toto sa dá len tak povedať, že toto sú jedni nehumánni, radikálni teroristi, ktorí takýmto spôsobom rozprávajú, pretože vy vôbec nemáte absolútnu žiadnu vedomosť o tom, ako funguje život, nemáte vôbec o tom vedomosť, aké zákony už v súčasnosti sú platné na Slovensku, pretože my tu neprijímame nejaký nový zákon o ovzduší, ktorý sa objavil nejak z vesmíru padnutý... (Výkriky z pléna. Prerušenie vystúpenia predsedajúcim.)